Ↄsoafoↄ a ↄhwɛ Nsasesɛm ne Abↄdeɛ mu Nnepa so, Samuel Abu Jinapor de soboↄ abↄ Ahemfo, Mansini Asoafoↄ, ne mantam mu nwumakuo a wↄwↄ tumi ne mpanimfoↄ binom a wↄn adwenkyerɛ di mu sɛ wↄn na wↄama galamsey ho nsɛnsɛm no agye ntrɛha wↄ ↄman yi mu.
Sɛ yɛtie ne nsɛm no a, ↄkyerɛ sɛ, wↄn nneyɛɛ ne nneɛma bi a ɛsɛ sɛ anka wↄyɛ a wↄnyɛ na ama saa adesoa yi abɛtↄ yɛn so a galamsey foↄ resɛe kwaeɛ sɛ wↄrepɛ agudeɛ wↄ berɛ a aban no de nhyehyɛeɛ biara agu akwan mu sɛ ↄbɛbara wↄn dwumadie no.
Ↄrekasa wↄ Kwame Nkrumah Suapↄn a wↄhwɛ Abↄdeɛ mu Nyansapɛ ne Abɛɛfo mfidisɛm so (KNUST) afedida a ɛtↄ so 40 a na wↄredi ama suapↄn no fa  a wↄhwɛ Abↄdeɛ mu Nnepa a wↄtumi dane mu yɛ no foforↄ so no ase no, ↄhunuu no sɛ ɛnyɛ fɛ sɛ saa nnipakuo yinom bɛbu wↄn ani agu so na wↄayi wↄn ani, sɛ wↄhunuu sɛ nneɛma a ɛtia mmara binom sei rekↄ so.
Ↄnam saa akwanya yi so de too nnipa nyinaa anim, ne titire ne saa nnipakuo yinom anim sɛ wↄbɛma wↄn homene so, na wↄadi wↄn dwuma sɛdeɛ ɛsɛ fata, na wↄatumi atu saa nnebↄne yi ase prɛkopɛ.
Ↄkaa saa nsɛm yi, berɛ a ↄkↄↄ nsrahwɛ wↄ Manso Datano a ɛwↄ  Amansie South Mansini a ɛwↄ Asante Mantam mu kↄhunuu sɛ wↄasɛe nsase akɛseɛ a ani yɛ nyan yie.
Ↄkyerɛ mu a, sɛ ahemfo ne nnipakuo a ↄrebↄ wↄn soboↄ no nnim wei ho bi a anka wↄntumi nsɛe nsase no sɛdeɛ wↄase no afa no, na wↄn mpo na wↄhyɛ saa nneyɛɛ yi mu kena.
Abere ne abere nyinaa, yɛbↄ yɛn nsase, kwaeɛ ne yɛn nsuo ho dawuro wↄ ne sɛeɛ ho, ɛfiri sɛ ɛno ara na yɛwↄ. Yɛn mu pii susu sɛ, sɛ yɛbɛtumi atu saa nneɛma yi ase a, ɛsɛ sɛ yɛma ahemfo ne saa nnipakuo yi kwan ma wↄdi wↄn dwuma sɛdeɛ ɛsɛ. Na sɛ sei na ɛrekↄ deɛ a, na yɛresrɛ wↄn sɛ wↄbɛdwene nkyirimma ho, na wↄadane biribiara ato hↄ adi wↄn dwuma no yie sɛdeɛ ↄpanin yi aka no ara pɛpɛɛpɛ, na aboa ama yɛatumi atu aseɛ korakora. Ɛnyɛ saa a, sɛdeɛ nnipa binom ka no, daakye bi yɛbɛkra nsuo afiri amanↄne ansa na yɛanya bi anom de bi adi yɛn dwuma.
